রাত শেষ হবার আগেই লরী কলকাতায় পৌঁছে যায় - গিয়ে ঢোকে একটা অন্ধকার নোংরা সরু গলিতে। এবার লোকগুলো প্রায় বিবস্ত্রা সন্ধ্যাকে একটা নোংরা দুর্গন্ধ চাদর দিয়ে মাথা থেকে পা পর্যন্ত মুড়ি দেয় — তারপর ধরাধরি করে ওকে নামিয়ে ঢুকিয়ে দেয় রাস্তার পাশের একটা পুরনো বাড়ির খোলা দরজার ভেতর। এই কাজ শেষ হয়ে গেলে লোকগুলো বেরিয়ে আসে আর ঐ বাড়ির দরজা ভেতর থেকে বন্ধ হয়ে যায়। লরীটা তার লোকজনদের নিয়ে ঐ গলি থেকে বেরিয়ে চলে যায়। তার মাল খালাস করা হয়ে গিয়েছে।